Undredal

Undredal er ei bygd i Aurland kommune i Vestland og eit kyrkjesokn i Indre Sogn prosti. 
Bygda Undredal ligg ved vestsida av Aurlandsfjorden, nedst i Undredalsdalen, omtrent midt mellom innlaupet til Nærøyfjorden og der Aurlandsfjorden svingar skarpt sørvestover til Flåm. 
Staden er kjend for Undredal stavkyrkje og geitosten som vert produsert på Undredal stølsysteri på stølen Melhus. 
Bygda hadde eigen barneskule fram til 2006, men no går ungane frå Undredal på barneskule i Flåm og ungdomsskule på Aurlandsvangen. 
Staden har daglegvarebutikk med post i butikk.

mini|venstre|Frå Undredal 
mini|venstre|Undredal stavkyrkje 
mini|venstre|

Undredal er òg ein grunnkrins i Aurland kommune. 
Ved folketeljinga i 2001 budde det 112 personar i Undredal grunnkrins.SSB: «Folke- og boligtellingen 2001, kommune- og bydelshefter 1421 Aurland», s. 50 
Grunnkrinsen femner i tillegg til Undredal, Undredalsdalen og tilliggjande område til grensa mot Hordaland, òg nordlegaste delen av kommunen på austsida av Aurlandsfjorden.SSB: Kart over delkrinsar og tettstader i Aurland kommune

 Samferdsle 
Undredal fekk vegutløysing i 1988. 
Fylkesveg 5626 går frå Undredal oppover Undredalsdalen til Langhuso der han møter Europaveg 16 som fortset vestover gjennom Gudvangatunnelen til Gudvangen inst i Nærøyfjorden, og derfrå om Voss til Bergen. 
Det er knappe to mil frå Undredal til Gudvangen. 
Austover går E16 gjennom Flenjatunnelen til Flåm og derfrå vidare til Aurlandsvangen, Lærdal og Austlandet. 
Frå Undredal er det 13 kilometers køyring til Flåm og 21 kilometer til kommunesenteret Aurlandsvangen. Passasjerbåten som går mellom Flåm og Gudvangen går innom Undredal når det er passasjerar som skal av eller på der. 

 Undredal kyrkjesokn 
Undredal er eit kyrkjesokn i Sogn prosti. Soknekyrkje er Undredal stavkyrkje som i fylgje åringsdatering kan vere frå midten av 1100-talet.Torkjell Djupedal og Sigurd Vengen: «Undredal kyrkje» på nettstaden til Fylkesarkivet i Sogn og Fjordane Fram til 1855 høyrde òg noverande Nærøy sokn til Undredal sokn.«Kirkebøker, Sogn og Fjordane» på nettstaden til Arkivverket

 Fotnotar 

 Bakgrunnsstoff 
 Nettstaden til Undredal grendalag og bygdeutvikling
 Trude Knutzen: «Bygda Undredal» på nettstaden til Sogn og Fjordane Fylkesarkiv
 Åsmund Ohnstad: «Stølen Langhuso i Undredalsdalen» på nettstaden til Fylkesarkivet i Sogn og Fjordane
 Om Undredal sokn på nettstaden til Den norske kyrkja
 Om postkontoret i Undredal på poststaddatabasen til Postmuseet på Maihaugen
 Eldre fotografi frå Undredal på nettstaden til Nasjonalbiblioteket 

Kategori:Bygder i Vestland
Kategori:Aurland kommune
Kategori:Sokn i Indre Sogn prosti